Sepiegids: Trouklokke lui in ‘Suidooster’ en jong dokters beïndruk in ‘Binnelanders’Hans Strydom as At Koster in “Binnelanders”. (Foto: Skermgreep) Met Maroela Media en kykNET se sepiegids kan jy nou weekliks ŉ voorsmakie kry van die gebeure in jou gunstelingsepie. Weekdae om 19:30 op kykNET Steve word onkant gevang deur ŉ antwoord van Vicky. Tertius vertrou glad nie die Kosters nie. Liam probeer red wat daar te redde is, en Andries rig ŉ pleidooi aan sy dogter. Jazzy maak ŉ bekentenis, en Louis het sy mes in vir At. ŉ Koue skouer is al wat ŉ dokter nodig het, en Delia wil At spreek. Conrad se woorde mag dalk net op dowe ore val. Zee maak ŉ bekentenis aan Uys. ŉ Partytjie ontstel vir Steve, en Delia deel ŉ baie groot besluit. Emosies kan nie meer onderdruk word nie, terwyl Rian spanning bespeur tussen ŉ paartjie. Ten spyte van spanning word daar besluit op ŉ plan van aksie – en ŉ skakelplan word aan die raad voorgelê. Die jonger dokters beïndruk die ouer garde. Karen en Liam ernstig moet praat. Tertius probeer Annelize ondersteun in haar plan, terwyl Zee die ooggetuie is van ŉ romantiese gebaar. Steve en Hugo wed op die uitkoms van die internskap-program. Weekdae om 18:30 op kykNET en kykNET&kie Danni en Siya se troudag het aangebreek, maar dan stel ’n onverwagse struikelblok alles in gevaar. Nazeem help die polisie met ’n deurbraak, maar gaan hulle betyds wees? Danni en Siya probeer die stukkies optel, terwyl Hardus druk plaas op sy maats. Almal soek na Dirk, maar hy is skoonveld. Mymoena begin moed opgee dat hul lewens ooit weer dieselfde gaan wees. Hardus probeer hard om sy planne te laat werk, terwyl AB by ’n onverwagse persoon hulp gaan soek. Die drie seuns word deur die nagevolge van die vorige aand in die gesig gestaar. Mymoena verloor amper alle hoop en Simon verwag die onmoontlike van Siya. Siya is bekommerd oor Simon se geestesgesondheid. Nazeem is gefrustreerd met Dirk wat weier om inligting te gee. Ty en Lee-Ann vind uit hoe Carlo die vorige aand so dronk geraak het. Weeksdae om 18:00 op kykNET Buks en Nesie sukkel om mekaar tegemoet te kom. Lulu verbied alle vleis en suiker in die huis. Die vroue kry terugvoer oor hulle konsert. Yvonne lei Charlie in verdere versoeking. Buks speel vuil met Nesie. Jana se ego word gekrenk. Jana se selfbeeld lê aan skerwe. Charlie kan nie ophou vleis eet nie. Die Pompoms en Stryders word aan ’n belangrike reël herinner. Dinge raak ongemaklik tussen Amanda en Jordan. Anastasia en Ryno se verhouding tref ’n spoedhobbel. Lulu regeer haar huishouding se eetgewoontes met ’n ysterhand. ŉ Tragedie tref die Stryders. Lulu se ma is terug van haar wegbreek. Amanda konfronteer vir Jordan. Maandag tot Donderdag om 19:30 op kykNET&kie Candice en Daniel probeer Angel jaloers maak deur voor te gee dat hulle in ’n verhouding is. Anton sukkel om oor Monique te kom en besluit om sy hartseer met Ruby te deel. Dominique se vriend Wynand kom kyk na Thys se skilderye. Eva is op haar senuwees, want sy weet nie of Keisha se ma by die ondersteuningsgroep gaan opdaag nie. Eva wys sy het wat dit vat om te boks. Angel is gefrustreerd dat Priester haar nie wil soen nie en Thys leer om in die oomblik te leef. Ingrid help Angel gereedmaak vir ’n verrassingafspraak met Priester. Eva se boksles vorder goed, en Lennie nooi haar vir ’n piekniek in die park. Die Cupido’s ontmoet vir Dominique.